CELEX: 32011R0316
Language: sl
Date: 2011-03-30 00:00:00
Title: Uredba Komisije (EU) št. 316/2011 z dne 30. marca 2011 o uvrstitvi določenega blaga v kombinirano nomenklaturo

1.4.2011   
            
            
               SL
            
            
               Uradni list Evropske unije
            
            
               L 86/61
            
         UREDBA KOMISIJE (EU) št. 316/2011
   z dne 30. marca 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. marca 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Rabljeno lahko dostavno vozilo z nakladalno površino za prevoz oseb in blaga (tako imenovano „večnamensko vozilo“) z dizelskim motorjem s prostornino 3 200 cm3 cilindrov, avtomatskim menjalnikom, pogonom na štiri kolesa (4 × 4) in medosno razdaljo 320 cm.
                  Sestavljajo ga:
                  
                              —
                           
                           
                              kabina s štirimi vrati, opremljena z dvema vrstama sedežev za 5 ljudi, vključno z voznikom. Notranjost kabine je luksuzno opremljena z elektronsko nastavljivimi usnjenimi sedeži, tritočkovnimi varnostnimi pasovi za voznikovim sedežem, elektronsko upravljanimi okni in klimatsko napravo. Opremljena je tudi z radijskim sprejemnikom, radijskim navigacijskim sistemom in CD/DVD predvajalnikom,
                           
                        
                              —
                           
                           
                              nepokrita nakladalna površina notranje dolžine 156 cm. Ta je ob straneh in na zadnjem delu obdana s stranicami, ki v višino merijo 50 cm. Stranice so opremljene z držali za pritrditev tovora. Dolžina nakladalne površine se lahko poveča do 206 cm, če se zadnja stranica odpre, pri čemer je treba namestiti tudi varovalo.
                           
                        
               
                  8703 33 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8703, 8703 33 in 8703 33 90.
                  Uvrstitev v tarifno številko 8704 kot vozilo za prevoz blaga je izključena, saj je glede na njegovo obliko glavni namen uporabe tega vozila prevoz oseb, kar je neločljivo povezano z vsemi njegovimi objektivnimi značilnostmi in splošnim videzom. Največja notranja dolžina površine, namenjene nakladanju tovora, je omejena s stranicami na obeh straneh ter na zadnjem delu, kadar je stranica na njem zaprta (glej tudi pojasnjevalne opombe harmoniziranega sistema k tarifni številki 8703 in pojasnjevalne opombe kombinirane nomenklature k tarifni številki 8703).
                  Vozilo je zato treba uvrstiti pod oznako KN 8703 33 90 kot rabljeno motorno vozilo, ki je namenjeno predvsem prevozu oseb.